Ola Toivonen

Nils Ola Toivonen (født 3. juli 1986) er en svensk tidligere fotballspiller. Han har tidligere spilt for de svenske klubbene Degerfors IF, Örgryte IS og Malmö FF, samt den nederlandske klubben PSV Eindhoven. Toivonen var også en del av Sveriges tropp under EM i fotball 2012.

 Klubbkarriere 
Toivonen begynte sin profesjonelle fotballkarriere hos den lokale klubben Degerfors IF i 2005, som da kjempet om å unngå nedrykk fra Superettan. I forkant av 2006-sesongen ble Toivonen hentet til Örgryte IS, som da spilte i Allsvenskan under ledelse av trener Zoran Lukić. Lukić spådde ved Toivonens ankomst at han hadde kvaliteter nok til å kunne  spille på det svenske herrelandslaget innen 2008.SVT.se – Lukic hyllar nyförvärvet från Degerfors (Publisert 23. mars 2006, besøkt 12. juni 2012) Han etablerte seg raskt på førstelaget, og spilte totalt 25 seriekamper og scoret seks mål i sin første sesong, men klarte ikke å forhindre at klubben rykket ned. Han ble også tildelt prisen som årets beste gjennombrudd ved den svenske fotballgallaen i september 2006.GP.se – Pristagarna på Fotbollsgalan  (Publisert 21. september 2006, besøkt 12. juni 2012) 

 Malmö FF 
Hans prestasjoner på fotballbanen gjorde at Malmö FF la inn et bud på Toivonen, og den 29. desember 2006 ble det offentliggjort at han hadde skrevet under en fireårskontrakt med klubben.DN.se – Ola Toivonen klar för Malmö FF (Publisert 29. desember 2006, besøkt 12. juni 2012) Toivonen var tiltenkt rollen som erstatter for Jari Litmanen og etablerte seg raskt på førstelaget. Totalt spilte han 51 seriekamper og scoret 17 mål på to sesonger for Malmö FF, dog uten å vinne noen titler. Han avsluttet for øvrig 2008-sesongen med 14 mål, som plasserte han som nummer fire på toppscorerlisten sammen med Henrik Larsson (Helsingborgs IF) og Charlie Davies (Hammarby IF). 

 PSV Eindhoven 
Den 14. januar 2009 ble Toivonen solgt fra Malmö FF til den nederlandske klubben PSV Eindhoven.Expressen.se – Ola Toivonen klar för PSV Eindhoven (Av Carl-Johan Liljedahl og Rune Smith. Publisert 14. januar 2009, besøkt 12. juni 2012) I hans første sesong for klubben scoret han seks mål på 14 kamper, og i hans påfølgende første komplette sesong scoret han 13 mål på 22 seriekamper for PSV.ESPN.com – Soccernet, Player Ola Toivonen (Besøkt 12. juni 2012) Hans første tittel for klubben kom da PSV vant finalen i KNVB-cupen mot Heracles Almelo den 8. april 2012, hvor Toivonen scoret kampens første mål i 3–0-seieren.

 Landslagskarriere 
Toivonen fikk sin landslagsdebut for  i vennskapskampen borte mot  den 14. januar 2007 (0–2). Hans første landslagsmål kom i vennskapskampen hjemme mot  den 29. mai 2010. Han ble deretter tatt ut i den svenske troppen til EM i fotball 2012 i Polen og Ukraina av landslagstrener Erik Hamrén.Svenskfotboll.se – EM-truppen uttagen (Publisert 14. mai 2012, besøkt 6. juni 2012)

Han ble tatt ut i s tropp til VM i fotball 2018 i Russland.

 Landslagsmål for Sverige 
 #  Dato  Arena  Motstander  Mål  Resultat  Turnering 1.  29. mai 2010  Råsundastadion, Stockholm    1–0  4–2  Vennskapskamp 2.  11. august 2010  Råsundastadion, Stockholm     3–0  3–0  Vennskapskamp 3.  3. juni 2011  Stadionul Zimbru, Chişinău     1–0  4–1  Kvalifisering til EM i fotball 2012 4.  11. oktober 2011  Råsundastadion, Stockholm     3–2  3–2  Kvalifisering til EM i fotball 2012 5.  30. mai 2012  Gamla Ullevi, Göteborg     2–0  3–2  Vennskapskamp 6.  5. juni 2012  Råsundastadion, Stockholm     1–0  2–1  Vennskapskamp

 Referanser 

 Eksterne lenker 


Kategori:Svenske fotballspillere
Kategori:Svenske landslagsspillere i fotball
Kategori:Spillere i Fotball-EM 2012
Kategori:Spillere i Fotball-VM 2018
Kategori:Fotballspillere for Degerfors IF
Kategori:Fotballspillere for Örgryte IS
Kategori:Fotballspillere for Malmö FF
Kategori:Fotballspillere for PSV Eindhoven
Kategori:Fotballspillere for Stade Rennais FC
Kategori:Fotballspillere for Sunderland AFC
Kategori:Fotballspillere for Toulouse FC
Kategori:Fotballspillere for Melbourne Victory
Kategori:Personer fra Degerfors
Kategori:Fødsler i 1986